**Előterjesztés**

**Alsószentiván Község Önkormányzata Képviselő-testületének**

**2021. március hónapban tartandó soron következő nyilvános ülésére**

**Napirendi pont:** Határozati javaslat az Önkormányzat 2021. évi közbeszerzési tervéről

**Előterjesztő:** Husvéth Imre polgármester

***Tisztelt Képviselő-testület!***

**2015. november 1. napján lépett hatályba a közbeszerzésekről szóló 2015. évi CXLIII. törvény (a továbbiakban: Kbt.)**, melynek a 42.§ (1) bekezdése kimondja, hogy a Kbt. 5.§ (1) bekezdésében meghatározott ajánlatkérők - a központi beszerző szervek kivételével - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.

Az idei évben – jelenlegi tudomásunk szerint – nincs olyan beruházás, amelynek értéke elérné a nemzeti értékhatárt és közbeszerzés köteles lenne.

Alsószentiván, 2021. március 31.

Husvéth Imre

polgármester

**Határozati javaslat**

Alsószentiván Község Önkormányzata Képviselő-testületének

……/2021. (III. …..) határozata

az önkormányzat 2021. évi közbeszerzési tervének elfogadásáról

Alsószentiván Község Önkormányzata Képviselő-testülete az önkormányzat 2021. évi összesített közbeszerzési tervét - a határozat mellékletét képező táblázatban szereplő tartalommal - jóváhagyja.

Határidő: azonnal

Felelős: Husvéth Imre polgármester

Alsószentiván Község Önkormányzata

**2021. évi** közbeszerzési terve

|  |  |  |  |  |  |  |
| --- | --- | --- | --- | --- | --- | --- |
| A közbeszerzés tárgya és mennyisége | CPV kód | Irányadó eljárásrend | Tervezett eljárási típus | Időbeli ütemezés | | Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére? |
| az eljárás megindításának, illetve a közbeszerzés megvalósításának tervezett időpontja | szerződés teljesítésének várható időpontja vagy a szerződés időtartama |
| I. Árubeszerzés |  |  |  |  |  |  |
| II. Építési beruházás |  |  |  |  |  |  |
| Művelődési Ház tetőfelújítása |  |  |  |  |  |  |
| Önkormányzati épületek energetikai korszerűsítése  TOP-3.2.1-16-FE1-2017-00023  (Művelődési Ház) |  |  |  |  |  |  |
| III. Szolgáltatás-megrendelés |  |  |  |  |  |  |
| IV. Építési koncesszió |  |  |  |  |  |  |
| V. Szolgáltatási koncesszió |  |  |  |  |  |  |

Az Önkormányzat 2021. évi közbeszerzési tervét Alsószentiván Község Önkormányzatának Képviselő-testülete a …./2021. (III. ….) határozatával elfogadta.

Husvéth Imre / polgármester Csalovszkiné Mezei Zsuzsanna / jegyző